title: Komission täytäntöönpanoasetus (EU) 2019/635, annettu 16 päivänä huhtikuuta 2019, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Lechazo de Castilla y León” (SMM))

text:
                  24.4.2019

                  FI

                  Euroopan unionin virallinen lehti

                  L 109/4

         KOMISSION TÄYTÄNTÖÖNPANOASETUS (EU) 2019/635,
         annettu 16 päivänä huhtikuuta 2019,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Lechazo de Castilla y León” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 2107/1999 (2) nojalla rekisteröidyn suojatun maantieteellisen merkinnän ”Lechazo de Castilla y León” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Lechazo de Castilla y León” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä huhtikuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 2107/1999, annettu 4 päivänä lokakuuta 1999, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkeperänimitysten ja suojattujen maantieteellisten merkintöjen rekisteriin” annetun komission asetuksen (EY) N:o 2400/96 liitteen täydentämisestä (EYVL L 258, 5.10.1999, s. 3).

            (3)  EUVL C 432, 30.11.2018, s. 3.


title: Komission täytäntöönpanoasetus (EU) 2019/637, annettu 23 päivänä huhtikuuta 2019, kolekalsiferolin hyväksymisestä tehoaineena käytettäväksi valmisteryhmään 14 kuuluvissa biosidivalmisteissa (ETA:n kannalta merkityksellinen teksti.)

text:
                  24.4.2019

                  FI

                  Euroopan unionin virallinen lehti

                  L 109/13

         KOMISSION TÄYTÄNTÖÖNPANOASETUS (EU) 2019/637,
         annettu 23 päivänä huhtikuuta 2019,
         kolekalsiferolin hyväksymisestä tehoaineena käytettäväksi valmisteryhmään 14 kuuluvissa biosidivalmisteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 9 artiklan 1 kohdan a alakohdan
         sekä katsoo seuraavaa:

                     (1)

                     Ruotsin arvioinnista vastaava toimivaltainen viranomainen vastaanotti 19 päivänä huhtikuuta 2013 hakemuksen Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti tehoaineen kolekalsiferoli sisällyttämiseksi kyseisen direktiivin liitteeseen I käytettäväksi biosidivalmisteissa, jotka kuuluvat kyseisen direktiivin liitteessä V kuvattuun valmisteryhmään 14 (jyrsijämyrkyt), joka vastaa asetuksen (EU) N:o 528/2012 liitteessä V kuvattua valmisteryhmää 14.

                     (2)

                     Arvioinnista vastaava Ruotsin toimivaltainen viranomainen lähetti 15 päivänä huhtikuuta 2016 asetuksen (EU) N:o 528/2012 8 artiklan 1 kohdan mukaisesti arviointiraportin ja suosituksensa Euroopan kemikaalivirastolle, jäljempänä ’kemikaalivirasto’.

                     (3)

                     Biosidivalmistekomitea hyväksyi kemikaaliviraston lausunnon (3)13 päivänä joulukuuta 2017 ottaen huomioon arvioinnista vastaavan toimivaltaisen viranomaisen päätelmät.

                     (4)

                     Lausunnon mukaan kolekalsiferoli on prohormoni, minkä vuoksi se täyttää komission delegoidussa asetuksessa (EU) 2017/2100 (4) säädetyt kriteerit, joiden perusteella sillä katsotaan olevan hormonitoimintaa häiritseviä ominaisuuksia, joilla voi olla haitallisia vaikutuksia ihmisille. Kolekalsiferoli täyttää näin ollen asetuksen (EU) N:o 528/2012 5 artiklan 1 kohdan d alakohdassa vahvistetut hyväksymättä jättämisen kriteerit.

                     (5)

                     Kolekalsiferolia sisältävien valmisteiden käyttö herättää lausunnon mukaan huolta primaarisesta ja sekundaarisesta myrkytyksestä, vaikka rajoittavia riskinhallintatoimenpiteitä sovellettaisiin, joten kolekalsiferoli täyttää myös korvattavaksi tehoaineeksi katsomista koskevan kriteerin asetuksen (EU) N:o 528/2012 10 artiklan 1 kohdan e alakohdan mukaisesti.

                     (6)

                     Asetuksen (EU) N:o 528/2012 5 artiklan 2 kohdan mukaan tehoaine, joka täyttää jonkin hyväksymättä jättämisen perusteen, voidaan hyväksyä vain, jos osoitetaan, että vähintään yksi mainitussa artiklassa säädetyistä poikkeuksen edellytyksistä täyttyy.

                     (7)

                     Asetuksen (EU) N:o 528/2012 10 artiklan 3 kohdan mukaisesti kemikaalivirasto järjesti 17 päivän heinäkuuta 2017 ja 15 päivän syyskuuta 2017 välisenä aikana julkisen kuulemisen kerätäkseen asiaankuuluvia tietoja kolekalsiferolista ja käytettävissä olevista korvaajista (5).

                     (8)

                     Lisäksi komissio suoritti 7 päivän helmikuuta 2018 ja 7 päivän huhtikuuta 2018 välisenä aikana erillisen julkisen kuulemisen kerätäkseen tietoja siitä, täyttyvätkö asetuksen (EU) N:o 528/2012 5 artiklan 2 kohdassa vahvistetut poikkeuksen edellytykset. Komissio asetti kyseiseen kuulemiseen saadut vastaukset julkisesti saataville (6).

                     (9)

                     Pysyvässä biosidivalmistekomiteassa keskusteltiin jäsenvaltioiden kanssa kahden edellä mainitun julkisen kuulemisen tuloksena saaduista tiedoista, jyrsijämyrkyille annettavien lupien myöntämisestä ja jyrsijämyrkyissä käytettävien antikoagulanttisten tehoaineiden hyväksynnän uusimisesta saaduista kokemuksista sekä tiedoista, joita biosidivalmisteina käytettävien antikoagulantti-jyrsijämyrkkyjen riskinhallintatoimenpiteitä koskevan komission loppuraportin liitteessä 1 (7) esitetään siitä, mitä vaihtoehtoja antikoagulantti-jyrsijämyrkyille on saatavilla.

                     (10)

                     Jyrsijät voivat kantaa taudinaiheuttajia, jotka aiheuttavat monenlaisia zoonooseja, jotka voivat aiheuttaa vakavaa vaaraa ihmisten tai eläinten terveydelle. Antikoagulanttiset tehoaineet ovat toistaiseksi pääasialliset jyrsijämyrkyissä käytettävät tehoaineet ja täyttävät myös asetuksen (EU) N:o 528/2012 5 artiklan 1 kohdassa säädetyt hyväksymättä jättämisen perusteet, koska ne on luokiteltu lisääntymiselle vaarallisiksi kategoriaan 1B kuuluviksi aineiksi ja suurin osa niistä on hitaasti hajoavia, biokertyviä ja myrkyllisiä (PBT) aineita tai erittäin hitaasti hajoavia ja erittäin voimakkaasti biokertyviä (vPvB) aineita. Muilla nykyisin valmisteryhmään 14 hyväksytyillä vaihtoehtoisilla tehoaineilla, jotka eivät täytä hyväksymättä jättämisen perusteita, kuten hiilidioksidilla, α-kloraloosilla, alumiinifosfidilla, syaanivedyllä ja jauhetulla maissintähkällä on niiden luonteeseen liittyviä rajoituksia ja niiden käyttöedellytykset ovat rajalliset. Muut kuin kemialliset jyrsijöiden torjunta- tai estomenetelmät, kuten mekaaniset tai sähköiset menetelmät tai liima-ansat, eivät välttämättä ole riittävän tehokkaita ja saattavat herättää lisäkysymyksiä siitä, ovatko ne kivuttomia ja aiheuttavatko ne tarpeetonta kärsimystä jyrsijöille.

                     (11)

                     Kolekalsiferolin hyväksyminen toisi markkinoille uuden tehoaineen, joka toimii täysin eri tavalla kuin antikoagulantit ja olisi hyödyllinen tilanteessa, jossa jyrsijät kehittyvät koko ajan yhä vastustuskykyisemmiksi antikoagulanttisille tehoaineille. Kolekalsiferolin saatavuus voi myös vähentää antikoagulanttisten tehoaineiden ja erityisesti voimakkaimpien toisen sukupolven tehoaineiden käyttöä. Näin ollen kolekalsiferolilla voi olla tulevaisuudessa merkitystä varmistettaessa, että jyrsijäpopulaatioita voidaan integroidun torjunnan keinoin valvoa tyydyttävällä tavalla, kun sitä käytetään edellä tarkoitettujen vaihtoehtojen, joita hyväksymättä jättämisen perusteet eivät koske, tukena, ja mahdollisesti vähentää näin antikoagulanttisten tehoaineiden käyttöä jyrsijämyrkyissä.

                     (12)

                     Sen lisäksi, että jyrsijöiden riittämätön torjunta saattaisi vaikuttaa huomattavan kielteisesti ihmisten tai eläinten terveyteen tai ympäristöön, sillä voisi olla vaikutusta ihmisten mielikuvaan omasta turvallisuudestaan jyrsijöille altistumisen suhteen tai lukuisiin sellaisiin toimialoihin, joilla jyrsijöistä koituisi vahinkoa, millä olisi taloudellisia ja sosiaalisia seurauksia. Hormonitoimintaa häiritsevistä ominaisuuksista huolimatta kolekalsiferolilla voidaan katsoa olevan yleisesti parempi toksikologinen ja ekotoksikologinen profiili verrattuna antikoagulanttisiin tehoaineisiin, sillä sitä ei luokitella kategoriaan 1B kuuluvaksi lisääntymiselle vaaralliseksi aineeksi eikä PBT- tai vPvB-aineeksi. Kolekalsiferoli on D3-vitamiini, joka asianmukaisina annoksina on ihmiselämälle olennainen aine, jonka odotetaan aiheuttavan antikoagulanttisia tehoaineita pienemmän riskin ihmiselle, kun sitä käytetään jyrsijämyrkkynä. Kolekalsiferolia sisältävien valmisteiden käytöstä ihmisen tai eläinten terveydelle tai ympäristölle aiheutuvia riskejä voidaan vähentää, kun noudatetaan tiettyjä spesifikaatioita ja edellytyksiä. Kuten edellä selitetään, kolekalsiferolin avulla voidaan tulevaisuudessa valvoa tyydyttävällä tavalla jyrsijäpopulaatioita integroidun torjunnan keinoin, kun sitä käytetään edellä tarkoitettujen vaihtoehtojen, joita hyväksymättä jättämisen perusteet eivät koske, tukena, ja mahdollisesti vähentää näin antikoagulanttisten tehoaineiden käyttöä jyrsijämyrkyissä, jotka aiheuttavat suurempaa yleistä huolta. Kyseisen tehoaineen hyväksymättä jättäminen veisi näin ollen käyttäjiltä jyrsijöiden torjuntaan liittyvän työkalun, jolla voisi olla lisäarvoa ja joka on ainakin yhtä sopiva kuin monet muut käytetyt vaihtoehtoiset aineet. Siksi kolekalsiferoli-tehoaineen hyväksymättä jättämisestä aiheutuisi yhteiskunnalle suhteetonta haittaa verrattuna tehoaineen käytöstä aiheutuviin riskeihin. Näin ollen 5 artiklan 2 kohdan c alakohdassa säädetty edellytys täyttyy.

                     (13)

                     Siksi on aiheellista hyväksyä kolekalsiferolin käyttö valmisteryhmään 14 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (14)

                     Koska kolekalsiferoli täyttää asetuksen (EU) N:o 528/2012 5 artiklan 1 kohdan d alakohdassa vahvistetun hyväksymättä jättämisen perusteen, hyväksynnän olisi oltava voimassa enintään viiden vuoden ajan, kuten mainitun asetuksen 4 artiklan 1 kohdan toisessa virkkeessä säädetään.

                     (15)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään kolekalsiferoli käytettäväksi tehoaineena valmisteryhmään 14 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 167, 27.6.2012, s. 1.

            (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

            (3)  Biocidal Products Committee Opinion on the application for approval of the active substance: Cholecalciferol, Product type: 14, ECHA/BPC/180/2017.

            (4)  Komission delegoitu asetus (EU) 2017/2100, annettu 4 päivänä syyskuuta 2017, hormonitoimintaa häiritsevien ominaisuuksien määrittämistä koskevien tieteellisten kriteerien vahvistamisesta Euroopan parlamentin ja neuvoston asetuksen (EU) N:o 528/2012 nojalla (EUVL L 301, 17.11.2017, s. 1).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            LIITE

                        Yleisnimi

                        IUPAC-nimi
                        Tunnistenumero

                        Tehoaineen vähimmäispuhtausaste (1)

                        Hyväksymispäivä

                        Hyväksymisen päättymispäivä

                        Valmisteryhmä

                        Erityisedellytykset

                        Kolekalsiferoli

                        IUPAC-nimi:
                        (3β,5Z,7E)-9,10-sekokolesta-5,7,10(19)-trien-3-oli
                        EY-numero: 200-673-2
                        CAS-numero: 67-97-0

                        970 g/kg

                        1. heinäkuuta 2019

                        30. kesäkuuta 2024

                        14

                        Kolekalsiferoli on korvattava tehoaine asetuksen (EU) N:o 528/2012 10 artiklan 1 kohdan a ja e alakohdan mukaisesti.
                        Biosidivalmisteiden lupien on täytettävä seuraavat yleiset edellytykset:

                                    (1)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla. Lisäksi valmisteen arvioinnissa on asetuksen (EU) N:o 528/2012 liitteessä VI olevan 10 kohdan mukaisesti arvioitava, voidaanko asetuksen (EU) N:o 528/2012 5 artiklan 2 kohdan edellytykset täyttää.

                                    (2)

                                    Valmisteille saa myöntää luvan käytettäväksi jäsenvaltioissa ainoastaan, jos vähintään yksi asetuksen (EU) N:o 528/2012 5 artiklan 2 kohdan edellytyksistä täyttyy.

                                    (3)

                                    Asetuksen (EU) N:o 528/2012 19 artiklan 4 kohdan d alakohdan mukaan valmisteille ei saa myöntää lupaa yleiseen käyttöön markkinoilla saataville asettamista varten.

                                    (4)

                                    Kolekalsiferolin nimellinen pitoisuus valmisteissa saa olla enintään 0,075 % w/w.

                                    (5)

                                    Valmisteissa on oltava aversiivista ainetta ja väriainetta.

                                    (6)

                                    Valmisteille ei saa myöntää lupaa sirotejauheena.

                                    (7)

                                    Kosketusmyrkyille, muille kuin sirotejauheille, saa myöntää luvan ainoastaan koulutettujen ammattilaisten käyttöön sisätiloissa paikoissa, joihin lapsilla tai muilla kuin torjuttavilla eläimillä ei ole pääsyä.

                                    (8)

                                    Ainoastaan käyttövalmiille valmisteille saa myöntää luvan.

                                    (9)

                                    Ihmisten, muiden kuin torjuttavien eläinten ja ympäristön ensisijainen ja toissijainen altistuminen on minimoitava ottamalla huomioon ja toteuttamalla kaikki asianmukaiset ja käytettävissä olevat riskinhallintatoimenpiteet. Niitä ovat esimerkiksi rajoittaminen ammattilaisten tai koulutettujen ammattilaisten käyttöön aina kun mahdollista ja erillisten lisäedellytysten asettaminen käyttäjäryhmittäin.

                                    (10)

                                    Kuolleet jyrsijät ja ylijäänyt torjunta-aine on hävitettävä paikallisten vaatimusten mukaisesti. Hävitysmenetelmä on kuvattava tarkoin kansallisen luvan valmisteyhteenvedossa, ja sen on näyttävä pakkausmerkinnöissä.

                              Yleisten edellytysten lisäksi koulutettujen ammattilaisten käyttämien biosidivalmisteiden lupien on täytettävä seuraavat edellytykset:

                                    (1)

                                    Valmisteille saa myöntää luvan käytettäväksi viemäreissä, avonaisilla ulkoalueilla tai kaatopaikoilla.

                                    (2)

                                    Valmisteille saa myöntää luvan käytettäväksi suojatuissa syöttipisteissä edellyttäen, että ne antavat ihmisille ja muille kuin torjuttaville lajeille samantasoisen suojan kuin kestävästä materiaalista valmistetut syöttilaatikot.

                                    (3)

                                    Valmisteille saa myöntää luvan käytettäväksi jatkuvassa syötityksessä ainoastaan paikoissa, joissa uuden invaasion mahdollisuus on suuri, kun muut torjuntamenetelmät ovat osoittautuneet riittämättömiksi.

                                    (4)

                                    Valmisteille ei saa myöntää lupaa käytettäväksi pulssisyötityksessä.

                                    (5)

                                    Koulutetuille ammattikäyttäjille tarkoitettuja valmisteita markkinoilla saataville asettavien henkilöiden on varmistettava, ettei näitä valmisteita toimiteta muille kuin koulutetuille ammattilaisille.

                              Yleisten edellytysten lisäksi ammattilaisten käyttämien biosidivalmisteiden lupien on täytettävä seuraavat edellytykset:

                                    (1)

                                    Valmisteille ei saa myöntää lupaa käytettäväksi viemäreissä, avonaisilla ulkoalueilla tai kaatopaikoilla.

                                    (2)

                                    Valmisteille ei saa myöntää lupaa käytettäväksi jatkuvassa tai pulssisyötityksessä.

                                    (3)

                                    Valmisteille saa myöntää luvan käytettäväksi ainoastaan kestävästä materiaalista valmistetuissa syöttilaatikoissa.

                                    (4)

                                    Ammattikäyttäjille tarkoitettuja valmisteita markkinoilla saataville asettavien henkilöiden on varmistettava, ettei näitä valmisteita toimiteta kuluttajille.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) 2019/822, annettu 17 päivänä toukokuuta 2019, tiettyjen tavaroiden luokittelusta yhdistettyyn nimikkeistöön

text:
                  22.5.2019

                  FI

                  Euroopan unionin virallinen lehti

                  L 134/13

         KOMISSION TÄYTÄNTÖÖNPANOASETUS (EU) 2019/822,
         annettu 17 päivänä toukokuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä toukokuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Poikkileikkaukseltaan ympyrän muotoinen tavara (nk. ”ruuvipaalu”), jonka pituus on noin 55 cm ja ulkoläpimitta 6 cm ja joka on tehty kuumasinkityistä teräslevyistä.
                        Paalun toinen pää on kartiomainen ja kierteinen ja toisessa päässä on U:n muotoinen osa, jossa on reiät ruuveja varten.
                        Tavara on suunniteltu kierrettäväksi maahan tai muuhun alustaan, minkä jälkeen siihen kiinnitetään rakenteiden puiset paalut pysyvästi (kun ne on asetettu paikoilleen, ne pysyvät tässä asennossa) asentamalla ne U:n muotoiseen osaan ja kiinnittämällä ne paikoilleen ruuveilla.
                        Ruuvipaaluja käytetään puurakennelmissa, aurinkosähköjärjestelmissä, puutarha- ja tapahtumarakenteissa, aidoissa, tauluissa ja mainosjulisteissa jne.
                        (Katso kuva) (1)

                        7308 90 59

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XV jakson 3 huomautuksen sekä CN-koodien 7308 , 7308 90  ja 7308 90 59  nimiketekstien mukaisesti.
                        Tavaralla on nimikkeen 7308  rakenteiden osien objektiiviset ominaisuudet. Se on erityisesti suunniteltu rakenneosien kokoamiseen; kun rakenne on asetettu paikalleen, se pysyy tässä asennossa. Siinä on reikiä, joihin ruuvit asetetaan kokoamisen yhteydessä rakenneosien kiinnittämiseksi paikoilleen (ks. myös harmonoidun järjestelmän selitykset, nimike 7308 , ensimmäinen kappale).
                        Sen vuoksi luokittelu nimikkeen 7326  muuksi rautaa tai terästä olevaksi tavaraksi ei tule kyseeseen, koska rakentamisessa käytettävät tavarat kuuluvat nimikkeeseen 7308  (ks. myös harmonoidun järjestelmän selitykset, nimike 7326 , 1 kohta).
                        Tavara on sen vuoksi luokiteltava CN-koodiin 7308 90 59  teräsrakenteiden osaksi.

               (1)  Kuva on ainoastaan ohjeellinen.


title: Komission täytäntöönpanoasetus (EU) 2019/823, annettu 17 päivänä toukokuuta 2019, tiettyjen tavaroiden luokittelusta yhdistettyyn nimikkeistöön

text:
                  22.5.2019

                  FI

                  Euroopan unionin virallinen lehti

                  L 134/16

         KOMISSION TÄYTÄNTÖÖNPANOASETUS (EU) 2019/823,
         annettu 17 päivänä toukokuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä toukokuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Hiuksista valmistettu sovitettu tavara, joka koostuu hiussuortuvasta, jossa muokatut hiukset on kiinnitetty yhteen juuripäistä. Suortuvan yhteen kiinnitetty juuripää on ilman lisäkäsittelyä valmis yhdistettäväksi ihmisen omiin hiuksiin kuumentamalla.
                        Katso kuva (*1).

                        6704 20 00

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6704  ja 6704 20 00  nimiketekstien mukaisesti.
                        Koska juuripäät on kiinnitetty yhteen, tavaraa pidetään nimikkeessä 6703  määriteltyä enemmän käsiteltynä. Luokittelu nimikkeen 6703  muokatuiksi, ohennetuiksi, valkaistuiksi tai muulla tavalla valmistetuiksi hiuksiksi ei tästä syystä tule kyseeseen.
                        Koska juuripäät on kiinnitetty yhteen ja tavara on valmis yhdistettäväksi ihmisen omiin hiuksiin ilman lisäkäsittelyä, sitä on pidettävä sovitettuna hiuslisäkkeenä, joka kuuluu nimikkeeseen 6704  (ks. myös harmonoidun järjestelmän selitykset, nimike 6704 , 1 kohdan ensimmäinen alakohta).
                        Näin ollen tavara on luokiteltava CN-koodiin 6704 20 00  hiuksista valmistetuiksi irtopalmikoiksi ja niiden kaltaisiksi tavaroiksi.

               (*1)  Kuva on ainoastaan ohjeellinen.


title: Komission täytäntöönpanoasetus (EU) 2019/1266, annettu 24 päivänä heinäkuuta 2019, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  29.7.2019

                  FI

                  Euroopan unionin virallinen lehti

                  L 200/1

         KOMISSION TÄYTÄNTÖÖNPANOASETUS (EU) 2019/1266,
         annettu 24 päivänä heinäkuuta 2019,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä heinäkuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä (1)

                                 0207 12 90

                                 Lajin Gallus domesticus siipikarjanruhot (ns. 65-prosenttista), jäädytetyt

                                 142,5

                                 0

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 276,1

                                 3

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.